ઇન્દિરા ગાંધીને ભ્રષ્ટાચારના કેટલાક આરોપોસર જેલમાં પૂરવામાં આવ્યાં હતાં. ધમકી આપનાર આ બંને યુવાનો યુવક કોંગ્રેસના નેતા હતા. એકનું નામ ભોલાચંદ્ર પાંડે અને બીજાનું નામ દેવેન્દ્ર પાંડે. વડાપ્રધાન મોરારજી દેસાઈએ પ્લેનના હાઈજેકરોને જબ્બે કરવાની સૂચના આપી. આખરે બંને યુવકો સરેન્ડર થયા. બંનેને દોઢ વર્ષની સજા થઈ. પ્લેનને હાઈજેક કરવું તે કાયદાની ભાષામાં આતંકવાદી કૃત્ય ગણાય. પણ આ બંને ગુનેગાર યુવકો બાબતે શ્રીમતી ઇન્દિરા ગાંધીએ શો નિર્ણય કર્યો તે જાણવું છે ? આ બંને ગુનેગારોને તેમણે ૧૯૮૦ની ઉત્તરપ્રદેશની વિધાનસભાની ચૂંટણીમાં ઉમેદવાર તરીકે ટિકિટો આપી અને ચૂંટણીમાં આ બંને ગુનેગારો ચૂંટાઈ પણ ગયા. હવે જેલવાસ ભોગવી ચૂકેલા આ ગુનેગારનું શ્રીમતી ઇન્દિરા ગાંધીએ રાજકીય પદ આપી સન્માન કર્યું તે બાબતે દેશના બૌદ્ધિકો, ચિંતકો, મીડિયામેન શું સમીક્ષા કરશે ? એક પૂર્વ વડાપ્રધાને હાઈજેકરોને આપેલા આશીર્વાદ બાબતે શું દેશને આંદોલિત કરવામાં આવ્યો હતો ખરો ?